laion/Wikipedia-Exotic huggingface dataset:
কুরআনবাদী

কুরআনবাদী বা আহলে কুরআন হলো ইসলাম ধর্মের অনুসারীদের মধ্যে যারা শুধুমাত্র কুরআনকে ইসলাম ধর্মের বিধান ও আইন হিসাবে মানে ও বিশ্বাস করে। তারা অবশ্য কুরআন ওনলি বলেও নিজেদের পরিচয় দেয়। তারা হাদিস, ইজমা ইত্যাদিকে ইসলামের বিধান ও আইন হিসাবে মানে না। তাদের যুক্তি হল, কুরআন হলো পুর্নাঙ্গ ও সুবিস্তারিত গ্রন্থ; তাই কুরআনের কোন ব্যাখ্যার দরকার নেই এবং তাদের মতে, ইসলামের নবী কুরআন ছাড়া অন্য কিছুর অনুসরণ করতেন না। তাই কুরআন অনুসরণ করলেই তাকে অনুসরণ করা হয়ে যায়। মূলধারার সকল ইসলামপন্থীদের মতে, এই মতবাদটি একটি ভ্রান্ত মতবাদ এবং এতে বিশ্বাস করা ব্যক্তি ইসলাম থেকে বের হয়ে যাবে। প্রধানত সুন্নীরা কুরআনবাদীদের সমালোচনা করে থাকে। তাদের বিপক্ষে সুন্নী মুসলিমরা একটি হাদীস উল্লেখ করে যেখানে বলা হয়েছে, রসূলুল্লাহ (সাল্লাল্লাহু ‘আলাইহি ওয়া সাল্লাম) বলেন, অচিরেই কোনো ব্যক্তি তার আসনে হেলান দেয়া অবস্থায় বসে থাকবে এবং তার সামনে আমার হাদীস থেকে বর্ণনা করা হবে, তখন সে বলবে, আমাদের ও তোমাদের মাঝে মহামহিম আল্লাহ্-র কিতাবই যথেষ্ট। আমরা তাতে যা হালাল পাব তাকেই হালাল মানবো এবং তাতে যা হারাম পাবো তাকেই হারাম মানবো। (নবী বলেন) সাবধান! নিশ্চয়ই রসূলুল্লাহ (সাল্লাল্লাহু ‘আলাইহি ওয়া সাল্লাম) যা হারাম করেছেন তা আল্লাহ্ যা হারাম করেছেন তার অনুরূপ। হাদিসবাদ "quranresearchbd.org"। ২৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৩।  হাদিসের প্রামাণিকতা http://www.quran-islam.org দ্বীনের দলিল কয়টি? লেখক: তৈয়াবুর রহমান গোপালগঞ্জী "'নব্য আহলে কুরআনের' মূল অপরাধ রাসূল অবমাননা - মাসিক আলকাউসার"। www.alkawsar.com। সংগ্রহের তারিখ ২০২৩-০৮-২৩।  "সুনানে ইবনে মাজাহ, হাদিস নং ১২"। hadithbd.com।  "সুনান আবূ দাউদ, হাদিস নং ৪৬০৪"। hadithbd.com।  19.org International Quranic Center ওয়েব্যাক মেশিনে আর্কাইভকৃত ২২ সেপ্টেম্বর ২০১৩ তারিখে-English Quranic.org Quran-Islam.org Quranix.net ওয়েব্যাক মেশিনে আর্কাইভকৃত ৭ জুলাই ২০২০ তারিখে A website with various English translations of the Quran The Message of Islam / For People Who Think Tolu-e-Islam [১] A popular Quranist website with a forum of sizable membership.
মোহরকুঞ্জ

মোহরকুঞ্জ (আগেকার নাম: সিটিজেন্স পার্ক) হল কলকাতার একটি সরকারি শহরাঞ্চলীয় উদ্যান। ক্যাথিড্রাল রোডে ভিক্টোরিয়া মেমোরিয়াল হলের পাশে নন্দনের উল্টোদিকে এই উদ্যানটি অবস্থিত। ২০০৫ সালে কলকাতা পৌরসংস্থা এই উদ্যানটি তৈরি করে এবং সিটিজেন্স পার্ক নামে উদ্বোধন করে। ২০০৭ সালে পৌরসংস্থার তরফ থেকে প্রথিতযশা রবীন্দ্রসংগীত-শিল্পী কণিকা বন্দ্যোপাধ্যায়ের নামানুসারে এই উদ্যানের নামকরণ করা হয় "মোহরকুঞ্জ" (কণিকা বন্দ্যোপাধ্যায়ের ডাকনাম ছিল মোহর)। উদ্যানটি তৈরি করতে মোট ৬৪ লক্ষ টাকা খরচ হয়েছিল। উদ্যানে একটি সাঙ্গীতিক ঝরনা ও ফুলের বাগান আছে। এছাড়া সাংস্কৃতিক অনুষ্ঠানের জন্য এখানে একটি মুক্ত মঞ্চও আছে। উইকিমিডিয়া কমন্সে মোহরকুঞ্জ সংক্রান্ত মিডিয়া রয়েছে। "Citizen's Park renamed as Mohor Kunj"। Express India। ১৩ অক্টোবর ২০০৭। সংগ্রহের তারিখ ২৬ মে ২০১২। [স্থায়ীভাবে অকার্যকর সংযোগ] "KMC to take back Mohor Kunja park"। Times of India। ৩০ জুলাই ২০১০। সংগ্রহের তারিখ ২৬ মে ২০১২। [স্থায়ীভাবে অকার্যকর সংযোগ]
মধুসূদন মঞ্চ

মধুসূদন মঞ্চ হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ। এটি বাঙালি কবি মাইকেল মধুসূদন দত্তের নামে নামাঙ্কিত। প্রেক্ষাগৃহটি নিয়ন্ত্রণ ও পরিচালনা করে পশ্চিমবঙ্গ সরকারের তথ্য ও সংস্কৃতি মন্ত্রক। এই প্রেক্ষাগৃহটিতে নিয়মিত নাট্যানুষ্ঠান আয়োজিত হয়। ১৯৯৫ সালের ১২ অক্টোবর পশ্চিমবঙ্গের তৎকালীন মুখ্যমন্ত্রী জ্যোতি বসু এই প্রেক্ষাগৃহটি উদ্বোধন করেন। "Madhusudan Mancha"। Times City। সংগ্রহের তারিখ ১ জুলাই ২০১২।  "Madhusudan Mancha"। West Bengal Government। ২০ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০১২।
গিরিশ মঞ্চ

গিরিশ মঞ্চ হল কলকাতার বাগবাজার অঞ্চলের একটি নাট্যমঞ্চ। ১৯৮৬ সালের ১ জুলাই পশ্চিমবঙ্গের তৎকালীন মুখ্যমন্ত্রী জ্যোতি বসু এই মঞ্চটির উদ্বোধন করেন। মঞ্চটি নামকরণ হয়েছে নাট্যকার গিরিশচন্দ্র ঘোষের নামে। মঞ্চের নকশা করা হয়েছিল পূর্ত দফতরের পক্ষ থেকে। এই দফতরই মঞ্চের রক্ষণাবেক্ষণের দায়িত্বে আছে। মঞ্চটি পশ্চিমবঙ্গ সরকারের তথ্য ও সংস্কৃতি দফতরের নিয়ন্ত্রণাধীন। বিভিন্ন নাট্যগোষ্ঠী নিয়মিত এই মঞ্চটি ব্যবহার করে। গিরিশ মঞ্চ কলকাতার অন্যতম ব্যস্ত নাট্যমঞ্চ। Robert W. Bradnock (১৯৯৩)। South Asian handbook। Trade & Travel Publications। পৃষ্ঠা 486। আইএসবিএন 978-0-900751-40-0। সংগ্রহের তারিখ ৩০ জুন ২০১২।  "Girish Mancha" (পিডিএফ)। West Bengal Government। সংগ্রহের তারিখ ৩০ জুন ২০১২। [স্থায়ীভাবে অকার্যকর সংযোগ] "Entertainment in Kolkata"। Kolkata Municipal Coroporation। সংগ্রহের তারিখ ৩০ জুন ২০১২।  Indu Ramchandani (২০০০)। Students' Britannica India। Popular Prakashan। পৃষ্ঠা 290–। আইএসবিএন 978-0-85229-760-5। সংগ্রহের তারিখ ৩০ জুন ২০১২।
লাদাখ স্বায়ত্তশাসিত পার্বত্য উন্নয়ন পরিষদ, লেহ

লাদাখ স্বায়ত্ত্বশাসিত পার্বত্য উন্নয়ন পরিষদ, লেহ একটি স্বায়ত্ত্বশাসিত পার্বত্য পরিষদ যা ভারতের জম্মু ও কাশ্মীর রাজ্যের লেহ জেলার প্রশাসনের দায়িত্বে রয়েছে। জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এই সিদ্ধান্তের ফলে লাদাখ স্বায়ত্ত্বশাসিত পার্বত্য উন্নয়ন পরিষদ আইন, ১৯৯৫ তৈরী হয়। এই আইনের বলে ১৯৯৫ খ্রিষ্টাব্দের ২৮শে আগস্ট নির্বাচনের মাধ্যমে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয় এবং ৩রা সেপ্টেম্বর উদ্বোধনী সভা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে তাকে লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল নামে অপর একটি স্বায়ত্ত্বশাসিত পার্বত্য পরিষদের অধীনে নিয়ে যাওয়া হয়। এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য। এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও লেহ জেলার ভারপ্রাপ্ত ডেপুটি কমিশনার। "সংরক্ষণাগারভুক্ত অনুলিপি"। ৩০ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৩।  "সংরক্ষণাগারভুক্ত অনুলিপি"। ২৮ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৩।  "সংরক্ষণাগারভুক্ত অনুলিপি"। ১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৩।
লাদাখ স্বায়ত্তশাসিত পার্বত্য উন্নয়ন পরিষদ, কার্গিল

লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল একটি স্বায়ত্ত্বশাসিত পার্বত্য পরিষদ যা লাদাখের কার্গিল জেলার প্রশাসনের দায়িত্বে রয়েছে। ১৯৯৫ খ্রিষ্টাব্দে লেহ জেলার প্রশাসনিক দায়িত্ব লাদাখ স্বায়ত্ত্বশাসিত পার্বত্য উন্নয়ন পরিষদ, লেহ নামক স্বায়ত্ত্বশাসিত পার্বত্য পরিষদের ওপর ন্যস্ত করা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে মুফতি মহম্মদ সঈদের মুখ্যমন্ত্রীত্বে জম্মু ও কাশ্মীর সরকার কার্গিল জেলার জন্য লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল গঠন করার সিদ্ধান্ত নেন। এই সিদ্ধান্তের ফলে ২০০৩ খ্রিষ্টাব্দের জুলাই মাসে এই পরিষদ তৈরী হয়। এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য। এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও কার্গিল জেলার ভারপ্রাপ্ত ডেপুটি কমিশনার। জে কে এন সি - ১ ভারতীয় জাতীয় কংগ্রেস - ৫ নির্দলীয় - ৮ পিডিপি - ২ বিজেপি - ১০ মনোনীত - ৪ কার্যনির্বাহী পরিষদ দের বিভিন্ন পদাধিকারীরা হলেন: ফেরজ আহমেদ খান - মুখ্য কার্যনির্বাহী উপদেষ্টা সৈয়দ মুজতাবা - সমাজকল্যাণ, উদ্যানপালন, হ্যান্ডলুম এবং প্রাণী ও ভেড়া পশুপালনের কার্যনির্বাহী কাউন্সিলর সৈয়দ আবাস রাজভি - সড়ক ও বিল্ডিং, মেকানিক্যাল, খাদ্য নাগরিক সরবরাহ, শিল্প, বাণিজ্য, সমবায়, মৎস্য ও তথ্যের কার্যনির্বাহী কাউন্সিলর পাঞ্চক টাশি - পল্লী উন্নয়ন, স্থানীয় সরকার, পর্যটন, হস্তশিল্প এবং জান্সকার বিষয়ের কার্যনির্বাহী কাউন্সিলর মোহম্মদ আলী চন্দন - স্বাস্থ্য, রাজস্ব, কৃষি, সংরক্ষণ, বনজ, বন্যজীবন এবং শিল্প প্রশিক্ষণ প্রতিষ্ঠানের কার্যনির্বাহী কাউন্সিলর বশির-উল-হক চৌধুরী - প্রধান নির্বাহী কর্মকর্তা / জেলা শাসক "সংরক্ষণাগারভুক্ত অনুলিপি"। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৩।  "Ladakh Autonomous Hill Development Council, Kargil"। Union Territory of Ladakh। সংগ্রহের তারিখ ২ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লাদাখ স্বায়ত্ত্বশাসিত পার্বত্য উন্নয়ন পরিষদ (দ্ব্যর্থতা নিরসন)

এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। লাদাখ স্বায়ত্ত্বশাসিত পার্বত্য উন্নয়ন পরিষদ ভারতের জম্মু ও কাশ্মীর রাজ্যের পরস্পর পার্শ্ববর্তী লেহ জেলা ও কার্গিল জেলার প্রশাসনিক দায়িত্বে থাকা স্বায়ত্ত্বশাসিত পার্বত্য পরিষদকে বোঝানো হয়েছে। লাদাখ স্বায়ত্ত্বশাসিত পার্বত্য উন্নয়ন পরিষদ, লেহ - লেহ জেলার প্রশাসনিক স্বায়ত্ত্বশাসিত পার্বত্য পরিষদ লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল - কার্গিল জেলার প্রশাসনিক স্বায়ত্ত্বশাসিত পার্বত্য পরিষদ
ব্যঙ্গচিত্র

কার্টুন বা ব্যঙ্গচিত্র (ইংরেজি: Cartoon) একধরনের দ্বি-মাত্রিক চিত্রকলা যা কাগজে অঙ্কন করার মাধ্যমে প্রদর্শন করা হয়। বিভিন্ন ও বিচিত্রমূখী পন্থায় ব্যঙ্গচিত্র শব্দটি ব্যবহৃত হতে পারে। সংবাদপত্র অথবা সাময়িকীতে স্বল্পবাক্যে অথবা বাক্যবিহীন অবস্থায় ব্যঙ্গচিত্র দর্শক-পাঠকদের কাছে উপস্থাপন করা হয়ে থাকে। অঙ্কিত চিত্রের পাশাপাশি শব্দ প্রয়োগের মাধ্যমে তামাশা, উপহাস কিংবা সরস উক্তি প্রদর্শন করা হয়। এছাড়াও, অনেকগুলো কার্টুনকে একত্রিত করার মাধ্যমে অ্যানিমেশন চলচ্চিত্র নির্মাণ করা হয়। যিনি ব্যঙ্গচিত্র অঙ্কন করেন, তিনি কার্টুনিস্ট নামে পরিচিত। বিখ্যাত ইতালীয় চিত্রশিল্পী রাফায়েল, লিওনার্দো দ্য ভিঞ্চি বিখ্যাত কার্টুনিস্ট হিসেবে বৈশ্বিকভাবে পরিচিত ব্যক্তিত্ব। বাংলাদেশে দৈনিক প্রথম আলো’র শিশির, ইত্তেফাকের রণবী শীর্ষস্থানে রয়েছেন। আন্তর্জাতিক কার্টুন পত্রিকা টুনস ম্যাগ দৈনিক রাজনৈতিক এবং রম্য কার্টুন প্রকাশ করে থাকে। প্রতি বছর আন্তর্জাতিক কার্টুন প্রতিযোগিতা এবং প্রদর্শনীর আয়োজন করে থাকে।     মধ্য যুগে অর্থাৎ ১৪শ থেকে ১৭শ শতকের রেনেসাঁয় ইতালিতে দেয়াল সুসজ্জিতকরণে চিত্রকরদের দলবদ্ধ হয়ে কাজ করার সময়ে আলাদা কাগজে স্কেচের মাধ্যেম নির্দেশনা দেয়া হতো। এ স্কেচগুলো কার্টোনি নামে পরিচিত ছিল, যা থেকে কার্টুন শব্দের উৎপত্তি হয়েছে। ১৮৪০-এর দশক থেকে এ শব্দটি ব্যবহৃত হয়ে আসছে। ইংরেজি সাময়িকী পাঞ্চ প্রথমবারের মতো ব্যঙ্গচিত্র প্রকাশ করে, যাতে লন্ডনের দালান-কোঠার মজাদার চিত্র তুলে ধরে। এরপর থেকেই কার্টুনে চিত্রকর্মকে মজাদার ও দৃষ্টিতে আবদ্ধ করার জন্য উপস্থাপনা শুরু হয়। ঊনবিংশ শতকে এসে সাময়িকী ও সংবাদপত্রে ব্যবহার হতে শুরু করে। বিংশ শতকের শুরুতে গল্পচ্ছলে ও অ্যানিমেশন চলচ্চিত্রে ব্যঙ্গচিত্রের ব্যবহারের পরিধি বিস্তৃত হয়। অনেক সংবাদপত্র ও সাময়িকীতে সম্পাদকীয় পর্যায়ে ব্যঙ্গচিত্র অঙ্কন করা হয়। ব্যক্তির বৈশিষ্ট্যাবলী বিশেষতঃ রাজনীতিবিদদের ভাবমূর্তিকে বিচিত্রভঙ্গীমায় ব্যঙ্গাত্মক ও অতিরঞ্জিত করে তুলে ধরা হয়। ব্যঙ্গচিত্রের সাথে শব্দ বা বাক্য থাকতে পারে। কখনোবা শুধুই চিত্র হিসেবে প্রকাশিত হয়। টুনস ম্যাগের কার্টুন "Definitions of Cartoon, Meaning of Cartoon"। Toons Mag (ইংরেজি ভাষায়)। ২০১৬-১০-২৬। সংগ্রহের তারিখ ২০১৯-০৯-১৪।  Merriam-Webster's Dictionary Stephen. Comic Art in America. Simon & Schuster, 1959.
মাপিমি সাইলেন্ট জোন

মাপিমি সাইলেন্ট জোন বা নীরব ভূমি (স্পেনীয়: লা জোনা দেল সাইলেন্সিও) হলো মেক্সিকোতে অবস্থিত একটি জনপ্রিয় মরুভূমি অঞ্চল। এটি মেক্সিকোর বোলসন দে মাপিমির কাছাকাছি মাপিমি বাইয়োসপেরি রিজার্ভে অবস্থিত। এই স্থানটি নিয়ে বিদেশী অনেক কল্পকাহিনী প্রচলিত রয়েছে। কল্পকাহিনীমতে, এ অঞ্চলে বেতার তরঙ্গ কাজ করে না এবং কোন চলন্ত গাড়ির ইঞ্জিন হঠাৎ করেই বন্ধ হয়ে যায়। ১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রণ হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে। গবেষকদের মতে কোন অজানা শক্তি মিসাইলটি ধ্বংস করেছে অথবা ইউএস মিলিটারির আন্ডারগ্রাউন্ড থেকে নিয়ন্ত্রণ করে মিসাইলটি এখানে পতিত করা হয়েছে। Eckles, Jim। "The Athena That Got Away"। White Sands Missile Range। সংগ্রহের তারিখ ২১ ফেব্রুয়ারি ২০১১। [স্থায়ীভাবে অকার্যকর সংযোগ] Kaus, Andrea। "The Zone Of Silence of northern Mexico - scientific marvel or just fiction?"। MexConnect। সংগ্রহের তারিখ ২১ ফেব্রুয়ারি ২০১১।
কালোঘাড় সারস

কালোঘাড় সারস (বৈজ্ঞানিক নাম: Grus nigricollis) Gruidae (গ্রুইডি) গোত্র বা পরিবারের অন্তর্গত Grus (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও কালোঘাড় সারস (লাতিন: grus = সারস, niger = কালো, -colis = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত। কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম। "Grus nigricollis"। The IUCN Red List of Threatened Species। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  "Grus nigricollis"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  Ali, S & S D Ripley (১৯৮০)। Handbook of the birds of India and Pakistan। 2 (2 সংস্করণ)। Oxford University Press। পৃষ্ঠা 139–140।  পাখি প্রবেশদ্বার উইকিমিডিয়া কমন্সে কালোঘাড় সারস সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: কালোঘাড় সারস BirdLife Species Factsheet ওয়েব্যাক মেশিনে আর্কাইভকৃত ২ জানুয়ারি ২০০৯ তারিখে Black-necked Crane (Grus nigricollis) from Cranes of the World (1983) by Paul Johnsgard
কোচবিহার পঞ্চানন বর্মা বিশ্ববিদ্যালয়

কোচবিহার পঞ্চানন বর্মা বিশ্ববিদ্যালয় (সিবিপিবিইউ) হল পশ্চিমবঙ্গের কোচবিহার শহরের একটি সরকারি বিশ্ববিদ্যালয়। ১৯ শতকের রাজবংশী নেতা ও সমাজ সংস্কারবাদী পঞ্চানন বর্মার নামে বিশ্ববিদ্যালয়ের নামকরণ করা হয়। কোচবিহার ও জলপাইগুড়ি জেলার মোট ২৫টি কলেজ এই বিশ্ববিদ্যালয়ের অধীনস্থ। বর্তমানে ডঃ দেবকুমার মুখোপাধ্যায় হলেন কোচবিহার পঞ্চানন বিশ্ববিদ্যালয়ের উপাচার্য। বাংলা ইংরেজি সংস্কৃত হিন্দি পদার্থবিদ্যা রসায়ন অংক উদ্ভিদবিদ্যা প্রাণিবিদ্যা ভূগোল ইতিহাস রাষ্ট্রবিজ্ঞান গ্রন্থাগার এবং তথ্য বিজ্ঞান গণ যোগাযোগ শিক্ষা দর্শন বাণিজ্য অর্থনীতি আইন ফার্মেসি ইউনিভার্সিটি গ্রান্টস কমিশন (ইউজিসি) ইউজিসি অ্যাক্টের ধারা ১২বি অনুসারে বিশ্ববিদ্যালয়টিকে স্বীকৃতি দিয়েছে। "Private education Bill passed amidst Opposition walkout"। The Statesman। ৬ জুলাই ২০১২। ২০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Bill passed to set up private varsity"। Asian Age। ৭ জুলাই ২০১২। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  http://www.cbpbu.ac.in/administrative-officers.php উইকিমিডিয়া কমন্সে কোচবিহার পঞ্চানন বর্মা বিশ্ববিদ্যালয় সংক্রান্ত মিডিয়া রয়েছে। Official website
বেদান্ত সোসাইটি

বেদান্ত সোসাইটি এবং বেদান্ত কেন্দ্র হল বেদান্ত দর্শন গবেষণা, অনুশীলন ও প্রচারের উদ্দেশ্যে গঠিত গোষ্ঠীগুলির নাম। ১৮৯৪ সালের নভেম্বর মাসে স্বামী বিবেকানন্দ মার্কিন যুক্তরাষ্ট্রের নিউ ইয়র্ক শহরে প্রথম বেদান্ত সোসাইটি স্থাপন করেন। বিবেকানন্দ ১৮৯৭ সালে স্বামী অভেদানন্দকে ভারত থেকে আনিয়ে এই সংগঠনের দায়িত্ব দেন। এখনও পর্যন্ত যেসব বেদান্ত সোসাইটিগুলি কাজ করছে, তার অনেক গুলিই প্রত্যক্ষ বা পরোক্ষভাবে রামকৃষ্ণ মিশন অনুমোদিত। ১৮৯৩ সালের সেপ্টেম্বরে শিকাগোতে স্বামী বিবেকানন্দ তাঁর বিখ্যাত শিকাগো বক্তৃতা দেন। এই সাফল্যের পর তিনি পূর্ব ও মধ্য যুক্তরাষ্ট্রের নানা শহরে বক্তৃতা দিয়েছিলেন। এর মধ্যে শিকাগো, ডেট্রোয়েট, বস্টন ও নিউ ইয়র্ক শহরের নাম উল্লেখযোগ্য। ১৮৯৫ সালের জুন মাসে বারো জন শিষ্যের সামনে বেশ কিছু বক্তৃতা দেন থাউজেন্ড আইল্যান্ড পার্কে। রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন। The Life of Swami Vivekananda, Kolkata: Advaita Ashrama, 2000, Vol 1 p 514. Swami Abhedananda – Biography ওয়েব্যাক মেশিনে আর্কাইভকৃত ২০ ফেব্রুয়ারি ২০১৪ তারিখে Ramakrishna Vedanta Math. Vrajaprana, Pravrajika (১৯৯৪)। "Editor's note on Introduction"। Living Wisdom: Vedanta in the West। পৃষ্ঠা 36।
বেগুনি কোকিল

বেগুনি কোকিল (বৈজ্ঞানিক নাম: Chrysococcyx xanthorhynchus) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে দেখা যায়। বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে। বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো। বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে। বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়। মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে। BirdLife International (২০১২)। "Chrysococcyx xanthorhynchus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বিরল বেগুনি কোকিল,আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ২৫, ২০১৩ খ্রিস্টাব্দ। Violet Cuckoo image from Andamans on INW [১] পাখি প্রবেশদ্বার
ক্রাইসোকক্কিজ

ক্রাইসোকক্কিজ (Chrysococcyx) কুকুলিডি পরিবারের অন্তর্গত একদল পাখির একটি গণ। এ গণের প্রজাতিগুলো হল: এশীয় শ্যামাপাপিয়া (Chrysococcyx maculatus) বেগুনি পাপিয়া (Chrysococcyx xanthorhynchus) হর্সফিল্ডের তামাপাপিয়া (Chrysococcyx basalis) পাকড়া তামাপাপিয়া (Chrysococcyx crassirostris) আফ্রিকান শ্যামাপাপিয়া (Chrysococcyx cupreus) হলদেগলা পাপিয়া (Chrysococcyx flavigularis) ক্লসের পাপিয়া (Chrysococcyx klaas) চকমকে তামাপাপিয়া (Chrysococcyx lucidus) ধলাকান তামাপাপিয়া (Chrysococcyx meyeri) ছোট তামাপাপিয়া (Chrysococcyx minutillus) কালোকান পাপিয়া (Chrysococcyx osculans) লালগলা তামাপাপিয়া (Chrysococcyx ruficollis) গুল্ডের তামাপাপিয়া (Chrysococcyx russatus) Dideric Cuckoo (Chrysococcyx caprius) পাখি প্রবেশদ্বার
ইয়োহানেস শ্মি‌ট‌ (ভাষাবিজ্ঞানী)

ইয়োহানেস শ্মি‌ট‌ (জার্মান: Johannes Schmidt) (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় Wellentheorie) আবিষ্কার করেন। শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন। ১৮৬৮ সালে বন বিশ্ববিদ্যালয় তাকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন (Die Verwandtschaftsverhältnisse der indogermanischen Sprachen, "ইন্দো-জার্মানীয় ভাষাগুলির সম্পর্ক")। এই বইতেই তিনি তার বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন। ১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান। Zur Geschichte des indogermanischen Vocalismus (Part I). Weimar, H. Böhlau (1871) Die Verwandtschaftsverhältnisse der indogermanischen Sprachen. Weimar, H. Böhlau (1872) Zur Geschichte des indogermanischen Vocalismus (Part II). Weimar, H. Böhlau (1875) Die Pluralbildungen der indogermanischen Neutra. Weimar, H. Böhlau (1889) Kritik der Sonantentheorie. Eine sprachwissenschaftliche Untersuchung. Weimar, H. Böhlau (1895)
সামার উইথ মনিকা

সামার উইথ মনিকা (সুয়েডীয়: Sommaren med Monika, ইংরেজি: Summer with Monika) ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়। মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ। প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়। তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে। হারিয়েত আন্দারসন – মনিকা Lars Ekborg – হারি Dagmar Ebbesen – হারি'র ফুপু Åke Fridell – মনিকা'র বাবা Naemi Briese – মনিকা'র মা Åke Grönberg – হারি'র বন্ধু Sigge Fürst – পোর্সেলিন গুদামের শ্রমিক John Harryson – লেলে Summer with Monika ওয়েব্যাক মেশিনে আর্কাইভকৃত ২৩ এপ্রিল ২০১২ তারিখে, Bergmanorama উইকিমিডিয়া কমন্সে সামার উইথ মনিকা সংক্রান্ত মিডিয়া রয়েছে। ইন্টারনেট মুভি ডেটাবেজে সামার উইথ মনিকা (ইংরেজি) টিসিএম চলচ্চিত্র ডেটাবেজে সামার উইথ মনিকা অলমুভিতে সামার উইথ মনিকা (ইংরেজি) সুইডিশ ফিল্ম ইনস্টিটিউট ডাটাবেসে সামার উইথ মনিকা (ইংরেজি) Summer with Monika: Summer Dreaming an essay by Laura Hubner at the Criterion Collection
হারিয়েত আন্দারসন

হারিয়েত আন্দারসন (সুইডীয়: Harriet Andersson, জন্ম: ১৪ ফেব্রুয়ারি, ১৯৩২) হলেন একজন সুয়েডীয় অভিনেত্রী। তিনি সুইডেনের বাইরে মূলত ইংমার বারিমানের অনেকগুলো চলচ্চিত্রে অভিনয়ের জন্য পরিচিত। হারিয়েতের অভিনয়ে হাতেখড়ি হয়েছিল গানের অনুষ্ঠান ও কিছু সিনেমায় শিশু-কিশোর চরিত্রে অভিনয়ের মাধ্যমে। ১৯৫৩ সালে ইংমার বারিমান তাকে সামার উইথ মনিকা সিনেমার মুখ্য চরিত্রে অভিনয় করান এবং এটিই তাকে সবার কাছে সুপরিচিত করে তোলে। পরবর্তীতে সিনেমার শ্যুটিং এবং সিনেমা জগতের বাইরেও হারিয়েত ও বারিমানের সম্পর্ক বজায় থাকে এবং একেক সময় একেক মাত্রা পায়। ১৯৫২ থেকে ১৯৫৫ সালের মধ্যে বারিমানের আরও চারটি সিনেমায় তিনি অভিনয় করেন। এগুলোর কারণে তিনি আন্তর্জাতিক পরিমণ্ডলে "বারিমান তারকা" হিসেবে পরিচিতি পেয়ে যান। বারিমানের সিনেমায় তার অভিনীত সবগুলো চরিত্রের একটি সাধারণ বৈশিষ্ট্য হচ্ছে "ইন্দ্রিয়সুখাসক্তি"। বারিমানের হাতে আবিষ্কৃত হওয়ার পর হারিয়েত মঞ্চ, টেলিভিশন, সিনেমা সবখানেই অভিনয় করেছেন। Mai Zetterling ও Jörn Donner মতো চলচ্চিত্রকারদের সাথেও কাজ করেন এবং Donner কেই পরবর্তীকালে বিয়ে করেন। এরপর বারিমানের সাথে কাজ করার জন্য আবার কয়েকবার ফিরে এসেছেন, যেমন ১৯৬১ সালে থ্রু আ গ্লাস ডার্কলি, ১৯৭২ সালে ক্রাইস অ্যান্ড হুইস্পার্‌স এবং ১৯৮২ সালে ফানি অ্যান্ড আলেকজান্ডার-এ তিনি অভিনয় করেছেন। HARRIET ANDERSSON ওয়েব্যাক মেশিনে আর্কাইভকৃত ৩ ফেব্রুয়ারি ২০১৩ তারিখে, Bergmanorama, ২৫শে সেপ্টেম্বর ২০১৩ তারিখে সংগৃহীত ইন্টারনেট মুভি ডেটাবেজে হারিয়েত আন্দারসন  (ইংরেজি)